Downloaded from YTS.MX
Official YIFY movies site: YTS.MX
‎UN DOCUMENTAR ORIGINAL NETFLIX
‎Ce priveliște incredibilă
‎pe Stadionul Azteca din Mexico City!
‎Nu cred că există un alt loc în lume
‎care să aibă o asemenea atmosferă.
‎În mod solemn, declar deschis
‎al nouălea Campionat Mondial de fotbal,
‎Cupa Jules Rimet!
‎Cupa Mondială din 1970 a început!
‎Tata mi-a spus odată:
‎„Ca să joci fotbal, ai nevoie de voință.”
‎Pelé, cel mai faimos fotbalist din lume, ‎cel pe care toți stau cu ochii…
‎Speranța Braziliei stă în jocul lui.
‎Urmărit…
‎Pelé s-a ascuns.
‎Este a patra sa Cupă Mondială.
‎A devenit prizonierul ‎adorației publicului.
‎A fost amenințat cu răpire ‎și chiar asasinat.
‎Presa spunea
‎că nu mai eram în stare, ‎că nu eram în formă bună.
‎Forma sa fizică s-a deteriorat. ‎Nu mai e același Pelé.
‎Eram sub o mare presiune.
‎Gata cu vorba!
‎Acum luptăm!
‎Cupa Mondială era importantă pentru țară.
‎Dar, în acel moment,
‎nu voiam să fiu Pelé.
‎Nu-mi plăcea, nu voiam asta.
‎M-am rugat…
‎„Doamne, ajută-mă! ‎E ultima mea Cupă Mondială.”
‎Brazilienii au nevoie de Pelé acum.
‎…‎Brazilienii au nevoie de Pelé.
‎Pelé.
‎- Pelé. ‎- Pelé.
‎Pelé!
‎Marele Pelé.
‎Pelé!
‎Pelé nu mai e la fel de bun ca înainte.
‎Pelé!
‎Brazilia e țara mea.
‎Înseamnă totul pentru mine.
‎Este țara în care m-am născut.
‎Brazilia era o țară tânără ‎și destul de necunoscută.
‎Țin minte ‎că bunicii distribuiau lemne de foc.
‎Aveau cai și căruță.
‎Călăream mult când aveam zece ani.
‎N-aveam idee că existau alte țări.
‎Credeam că Brazilia era ‎cea mai frumoasă țară din lume.
‎Eram săraci și nu aveam mai nimic.
‎Lumea era săracă, dar puteam să muncim.
‎Tata muncea.
‎CAMPIONI LIGA I ‎AL DOILEA MECI CU SANTOS
‎Tata era fotbalist ‎și i se spunea „Dondinho.”.
‎Eu eram fiul lui Dondinho.
‎Visul meu era să fiu ca tata.
‎Credeam că era cel mai bun jucător ‎de fotbal din lume.
‎Când venea de la școală,
‎Pelé mereu juca fotbal ‎cu prietenii pe stradă.
‎Iubea fotbalul.
‎Făcea numai boroboațe acasă.
‎Mereu a fost ca argintul viu.
‎Într-un moment al carierei,
‎tata a suferit o accidentare ‎și n-a mai fost plătit de club.
‎Pelé s-a gândit ‎că trebuie să ajute familia financiar
‎și și-a găsit o slujbă.
‎Am început să șterg ‎și să lustruiesc pantofi
‎ca să-mi ajut familia.
‎V-ați imaginat vreodată ‎că veți deveni un fotbalist renumit?
‎Nu.
‎Trecutul meu m-a ținut ‎cu picioarele pe pământ
‎și încă o face,
‎asta datorită familiei mele.
‎Nu m-am gândit niciodată, ‎în niciun moment al vieții,
‎că sunt mai bun decât alții.
‎Sunt norocos ‎că mi-au fost insuflate aceste valori
‎și această educație de către părinți.
‎Când tata a observat ‎că are talent la fotbal,
‎l-a încurajat.
‎Așa că au mers la Santos.
‎1956 ‎CLUBUL DE FOTBAL „SANTOS”
‎Am fost primul de la Santos
‎care l-a întâlnit pe Pelé.
‎Veneau adesea jucători la preselecții, ‎dar nu erau niciodată buni.
‎La acel prim antrenament, ‎și-a etalat talentul uimitor.
‎Mi-a strâns mâna viguros, mi-am zis:
‎„Vreau să fiu în echipa lui, ‎nu să joc împotriva lui!”
‎Avea o aură deosebită. ‎Nu se temea de nimic.
‎A intrat pe teren
‎de parcă era de ani buni la noi.
‎Aveam doar 16 ani,
‎dar spuneam că sunt jucător profesionist.
‎După aceea,
‎am fost chemat să joc ‎la Cupa Mondială din 1958.
‎Ne făcusem o idee ‎despre cât de bine joacă.
‎Dar, când a fost convocat ‎la echipa națională,
‎am fost în culmea fericirii.
‎SUEDIA ‎CUPA MONDIALĂ DIN 1958
‎Am zis: „Super, mergem în Suedia!”
‎Nu mai ieșisem din Brazilia.
‎Credeam că Brazilia era renumită ‎în Europa,
‎dar nu era așa.
‎Niște puștoaice suedezi nu încetau
‎să-mi atingă fața și mă gândeam:
‎„Ce se întâmplă? De ce mă ating?”
‎Se uitau la mâinile lor, ‎să vadă dacă se ia vopseaua.
‎Nu mai văzuseră un om de culoare.
‎Atunci Brazilia nu era considerată ‎o țară a fotbalului.
‎ZAGALLO ‎BRAZILIA 1958-1964
‎Nu eram favoriți, în niciun caz.
‎Am văzut un puști slab
‎care trebuie să fi simțit
‎presiunea de a fi convocat ‎pentru o Cupă Mondială,
‎dar nu era așa.
‎Era foarte încrezător.
‎BRAZILIA VS ȚARA GALILOR
‎Suntem în sferturi la Gothenburg.
‎Unii jurnaliști au spus ‎că eram prea tânăr ca să joc,
‎că nu aveam experiență.
‎Dar tata mi-a spus mereu…
‎„Nu-ți face griji, fiule. Crede în tine.
‎Pe teren, toți sunteți la fel.”
‎Și asta mi-a dat multă putere.
‎…balonul ajunge la Pelé și șutează! Gol!
‎Pelé înscrie pentru Brazilia!
‎Gol!
‎BRAZILIA - ȚARA GALILOR 1-0
‎BRAZILIA VS FRANȚA ‎SEMIFINALA
‎Vavá pasează. Abbes o scapă. ‎Pelé șutează și o bagă în poartă!
‎Driblează, șutează…
‎Pelé!
‎BRAZILIA - FRANȚA 5-2
‎Pelé a jucat un rol incredibil
‎la doar 17 ani.
‎Brazilia a fost de multe ori aproape,
‎și totuși atât de departe de Cupă.
‎În 1950, nu era favorită la titlu
‎și a fost înfrântă cu 2-1 de Uruguay.
‎În 1950, Cupa Mondială s-a ținut ‎în Brazilia.
‎Eram doar un puști.
‎Când Brazilia a găzduit Cupa Mondială ‎în 1950,
‎se spera ca Brazilia să intre în istorie
‎și să-și lase trecutul rușinos în urmă.
‎Pe atunci nu existau televizoare, ‎așa că meciul se vedea la stadion.
‎Eu eram acolo.
‎Erau 200.000 de suporteri ‎pe Stadionul Maracanã.
‎Brazilia se angajase
‎să facă tot posibilul
‎să apară pe scena mondială
‎prin fotbal.
‎Dragi compatrioți, în câteva minute
‎veți deveni campioni mondiali.
‎Ne-am păstrat promisiunea ‎și am construit acest stadion.
‎Acum faceți-vă datoria ‎și câștigați-ne Cupa Mondială!
‎TRĂIASCĂ BRAZILIA
‎Brazilia în ofensivă, ‎cu Ademir în fața careului.
‎Ajunge la Friaça, șutează!
‎Gol!
‎Brazilia înscrie!
‎Friaça!
‎Brazilia înscrie! Friaça!
‎Se plâng…
‎Stăteam îngrămădiți în jurul radioului,
‎ascultând și comentând meciul.
‎O interceptare eșuată a lui Bigode. ‎Ghiggia pasează.
‎Schiaffino șutează… gol pentru Uruguay!
‎Schiaffino.
‎Au egalat. Brazilia este în atac.
‎Ghiggia pe dreapta.
‎Aleargă spre poarta braziliană ‎și înscrie. Gol!
‎Uruguay înscrie al doilea gol!
‎Uruguay câștigă cu 2-1.
‎Străzile erau amuțite.
‎Era o adevărată tragedie.
‎Anul 1950 reprezintă…
‎un mare eșec național.
‎Dramaturgul brazilian Nelson Rodrigues
‎a inventat o expresie ‎după acea înfrângere.
‎A numit-o întruchiparea ‎„complexului corciturii.”
‎A vrut să spună ‎că Brazilia s-a înmuiat, s-a făcut mică
‎și a lăudat măreția altora.
‎„Alții sunt grozavi, ‎noi nu suntem buni de nimic.”
‎O corcitură e un câine vagabond.
‎Nu știam ce să-i spun tatei,
‎pentru că plângea.
‎Așa că i-am zis: „Auzi?
‎Nu-ți face griji, nu fi trist.
‎Voi câștiga Cupa Mondială pentru tine.”
‎Uruguayul e campioana ‎Cupei Mondiale din 1950.
‎Publicul brazilian e devastat.
‎Meciul va începe în câteva momente.
‎Brazilia va înfrunta Suedia ‎în finala Cupei Mondiale.
‎BRAZILIA VS SUEDIA ‎FINALA 1958
‎Începe finala Cupei Mondiale din 1958.
‎Un joc promițător. ‎Se oprește, dribleză, șutează…
‎Și înscrie!
‎Liedholm înscrie pentru Suedia!
‎Suedia - Brazilia, 1-0.
‎Suedia e în frunte.
‎Poate Brazilia să contraatace?
‎Asta e întrebarea de pe buzele tuturor.
‎Va fi un alt dezastru?
‎Vine Djalma. Vavá îl găsește pe Pelé.
‎Pelé o controlează. Șut!
‎Ce șut al lui Pelé!
‎Nilton Santos vine spre careu.
‎I-o pasează lui Pelé, acesta o prinde.
‎Ce dribling! Șutează și gol!
‎Ce gol splendid al lui Pelé!
‎Era un copil-minune.
‎Curând ne-am dat seama
‎că priveam apariția
‎celui mai mare jucător ‎al tuturor timpurilor.
‎Fără îndoială.
‎Orlando.
‎Pelé. Pasează lui Zagallo.
‎Spre Pelé…
‎Pelé sare și înscrie cu capul!
‎Pelé!
‎Brazilia e campioană!
‎BRAZILIA - SUEDIA 5-2
‎A fost un vis.
‎A fost uimitor.
‎N-am dormit în acea noapte.
‎Voiam să aflu dacă lumea de acasă, ‎mai ales familia mea,
‎a ascultat meciul.
‎M-au văzut marcând golurile?
‎Ia uitați!
‎Mulțimea a ieșit pe străzi!
‎Lumea sare! Țipă!
‎Au ieșit ‎ca să sărbătorească victoria Braziliei
‎și să întâmpine jucătorii noștri minunați.
‎Pelé devine tipul care începe să rezolve
‎acest așa-zis „complex al corciturii”.
‎A făcut brazilienii ‎să se iubească din nou.
‎La nivel simbolic, nu e un lucru mărunt.
‎STADIONUL VILA BELMIRO ‎SANTOS
‎- Pelé era omul momentului. ‎- Chiar era.
‎Oriunde mergeam, auzeam doar „Pelé”.
‎Când venea lumea la noi, spuneam: ‎„Uite! Acolo e Pelé!”
‎Toți se grăbeau să se ducă și noi râdeam.
‎Fetele îl voiau ca iubit.
‎Băieții îl voiau ca frate. ‎Părinții îl voiau ca fiu.
‎Și toți voiau să fie vecinul lui.
‎Pentru că era complet captivant.
‎Farmecul său natural
‎i-a promovat statutul de vedetă.
‎Din acel moment, ‎statutul lui a continuat să crească.
‎Era văzut ca un om din lumea bună
‎de către oamenii de toate rasele.
‎Devenise simbolul emancipării braziliene.
‎Am putut să trăiesc pe pielea mea ‎bucuria simțită de toți,
‎febra Pelé.
‎Erau copii săraci din favele
‎care se regăseau în Pelé ‎și spuneau: „Vreau să fiu ca Pelé!”
‎El era cea mai inspiratoare imagine ‎pe care o avusesem vreodată
‎a unui copil de culoare sărac.
‎Nu puteam ieși din casă. ‎Era lume oriunde mă duceam.
‎Nu știam ce să fac.
‎Prietenii tatei…
‎au uitat de el
‎și voiau să afle ce face micul Pelé.
‎Așa că mi-a fost greu să mă adaptez.
‎Trebuie să-i fi fost greu.
‎Era atât de tânăr
‎și tot ce își dorea era să joace fotbal ‎și să-și arate talentul.
‎Pelé!
‎Înainte de Pelé, Santos era un club mic.
‎Era lipsit de importanță.
‎Apare Pelé.
‎Pelé a dus echipa la următorul nivel ‎de unul singur.
‎Nu e vorba că Pelé a făcut diferența.
‎El era diferența.
‎Jocul pentru Santos e ca un spectacol ‎dintr-un număr de circ nesfârșit.
‎Ei călătoresc prin lume după meciuri
‎și Pelé e numele care atrage mulțimile.
‎Puștiul brazilian n-a împlinit 19 ani,
‎dar ar putea fi cel mai bun fotbalist ‎din lume.
‎Pelé… ce vrea să facă?
‎L-a înscris pe al treilea! Ce gol frumos!
‎A învățat limbajul jocului.
‎Controlul balonului, intuiția ‎și reflexele sale de felină
‎au derutat cele mai mari apărări.
‎Crezi că ești cel mai bun jucător ‎al lumii din 1958 încoace?
‎N-am crezut niciodată ‎că un singur jucător poate fi cel mai bun.
‎Ca să fii cel mai bun jucător din lume
‎trebuie să fii cel mai bun ‎pe toate pozițiile.
‎Și asta ar fi dificil.
‎Pelé tocmai a împlinit 21 de ani.
‎Între 1957 și 1961,
‎Pelé a înscris 355 de goluri,
‎un număr la care și cei mai mari jucători ‎ajung abia la sfârșitul carierei.
‎Cât timp voi fi președinte la Santos,
‎Pelé nu va fi de vânzare.
‎E o comoară națională ‎și nu va fi vândut pentru niciun preț.
‎Santos va juca cu Benfica ‎în Campionatul Mondial al Cluburilor.
‎Pepe îi pasează lui Zito.
‎Pasă către Pelé, a intrat în careu…
‎Un gol senzațional al lui Pelé! ‎Ce frumusețe!
‎Santos - Benfica, 5-2.
‎Santos e campioană mondială!
‎Am avut noroc să-i am alături
‎pe băieții de la Santos.
‎Mi-au dat putere.
‎Foarte multă putere.
‎SANTOS ‎BRAZILIA
‎Dacă nu știi engleză, nu vorbi cu mine.
‎Nu spune asta!
‎Nu.
‎Dacă nu vorbești engleză…
‎Nu vorbi cu mine.
‎Cum de ești într-o formă atât de bună?
‎Fir-ar, sunteți…
‎Eu lucrez și voi veniți aici ‎și mă deranjați!
‎- Dar mă simt bine. ‎- Te simți bine?
‎Să mergem!
‎Nu. Uitați ce bine mă simt!
‎Vreți să vedeți? Lasă-mă!
‎Dați-vă în spate!
‎Uitați ce bine mă simt!
‎- Arăți bine. ‎- M-a strigat cineva?
‎A făcut o întoarcere!
‎Sunteți cei mai tari.
‎Ați adus soarele cu voi.
‎Ce zi frumoasă!
‎Edu voia să se bronzeze.
‎- Dumnezeu a pus echipa laolaltă. ‎- Echipa era…
‎Dumnezeu, nu?
‎Incredibil, nu-i așa?
‎Era o familie.
‎Brazilia datorează ceva clubului Santos,
‎când mergeam în turneu,
‎învingeam cele mai bune echipe din Italia, ‎Germania, din toată Europa
‎și lumea lăuda Brazilia. ‎Nimeni nu știa unde era Brazilia.
‎Mai ții minte când jucam în Europa?
‎Antrenorul Lula a spus: ‎„Pelé e accidentat.”
‎A spus: „Știți ceva?
‎Cum toți atacanții noștri ‎sunt de culoare ca tine,
‎Dorval va purta numărul zece
‎și nimeni nu va ști diferența.”
‎Așa că am purtat tricoul cu numărul zece,
‎dar lumea și-a dat seama că nu sunt Pelé
‎și au început să strige „Pelé!”
‎A trebuit să intri pe teren, ‎deși erai accidentat.
‎Cred că s-au gândit:
‎„Pelé e foarte arătos, nu poate fi el!”
‎Tu, arătos?
‎Credeau că ești arătos? ‎Fii serios, vino-ți în fire!
‎Tu erai regele, noi știam.
‎Dar voiam să te ajutăm ‎și să ne facem treaba.
‎Toată faza asta cu regele…
‎Mai țineți minte când am petrecut în Paris
‎și cântam?
‎Piesa era…
‎Ce fel de rege sunt eu
‎Fără regat sau fără coroană?
‎Fără castel sau regină…
‎Fără castel sau regină ‎Umblând fără țintă prin lume
‎Măcar acum știi să cânți mai bine!
‎A fost cea mai grozavă întâmplare.
‎Am vocea la fel de groaznică.
‎Nu mâncați prea mult! Avem meci mâine!
‎Da, bine.
‎Chile!
‎Chi, chi, chi! Le, le, le!
‎Hai, Chile!
‎CHILE ‎CUPA MONDIALĂ DIN 1962
‎Acea Cupă Mondială avea să fie cupa ‎lui Pelé.
‎Urma să împlinească 22 de ani, ‎avea experiență
‎și era cea mai mare vedetă din fotbal.
‎Pelé…
‎Viteza sa fantastică a penetrat apărarea.
‎Ce gol grozav! ‎Pelé a înscris un gol superb!
‎Aveam mari așteptări de la el
‎datorită realizărilor sale din 1958.
‎Apoi, a urmat al doilea meci ‎împotriva Cehoslovaciei.
‎Pelé lovește bara!
‎Pelé e accidentat!
‎Era 0-0…
‎și Pelé se accidentase.
‎Nu știam ce aveam.
‎Eram tânăr, eram un puști
‎și nu mai suferisem ‎o asemenea accidentare.
‎Speram să-și revină repede,
‎dar n-a mai jucat în acel campionat.
‎Dați-vă la o parte!
‎Așa a fost să fie, ‎iar înlocuitorul lui Pelé
‎a fost Amarildo.
‎Am citit un titlu de ziar care spunea: ‎„Brazilia plânge după Pelé.”
‎Desigur, aici în Brazilia,
‎absența lui Pelé era o tragedie.
‎Dar Pelé mi-a vorbit și mi-a spus:
‎„Ascultă, puștiule…
‎este vremea ta să te afirmi.”
‎BRAZILIA VS CEHOSLOVACIA ‎FINALA
‎Când te accidentezi
‎și ești forțat să ieși ‎dintr-o Cupă Mondială,
‎e ceva greu de îndurat.
‎Dar le-am spus celorlalți jucători:
‎„Hai să trecem peste asta! ‎Suntem o echipă, nu un jucător.”
‎Zagallo reia meciul.
‎Pasă către Amarildo.
‎Amarildo trece de Kvašňák. Șutează… gol!
‎Brazilia înscrie!
‎Brazilia!
‎Acum Brazilia e dublă campioană mondială!
‎După meci, la vestiar,
‎făceam duș
‎și el a năvălit complet îmbrăcat
‎și m-a luat în brațe.
‎Deși nu jucase, ‎fusese pe teren cu sufletul,
‎impulsionându-ne să învingem.
‎A șaptea Cupă Mondială s-a încheiat!
‎Brazilia a câștigat din nou!
‎Să sărbătorim!
‎Copii, tineri și bătrâni!
‎Sărbătoriți în toată țara!
‎Sfârșitul anilor '50 ‎și începutul anilor '60
‎a fost, fără îndoială, ‎cea mai bună perioadă
‎din istoria Braziliei.
‎Pelé a apărut
‎la nașterea Braziliei ca țară modernă.
‎Nu mai era doar un exportator agricol,
‎ci o națiune cu industrie, ‎eficiență și cultură.
‎O țară încrezătoare în forțele proprii, ‎care putea să prospere.
‎Brazilia nu mai era țara zilei de mâine. ‎Viitorul era acum.
‎Iar Pelé nu era un actor în rol secundar, ‎el era protagonistul.
‎Regele Pelé. Scena unu, dubla unu.
‎Pelé, sufrageria e plină de lume. ‎Sunt reporteri în bucătărie!
‎Hotelul tău devine faimos!
‎Pelé a devenit renumit
‎când televiziunea căpăta amploare.
‎El era produsul epocii sale.
‎Pelé! Te-ai gândit să apari în filme?
‎Nu m-am gândit la asta.
‎Pelé nu mai e un fotbalist, ‎e o instituție națională.
‎Îi plăcea să fie un idol.
‎Pentru el era ceva natural,
‎de parcă era incorporat în ADN-ul lui.
‎Baloanele albe sunt uimitoare.
‎Avea imaginea ‎unui tânăr puternic, sănătos,
‎care înscria multe goluri ‎și atrăgea atenția.
‎Numele lui vinde orice, ‎de la benzină la pastă de dinți.
‎- A câștigat o avere. ‎- E primul milionar din fotbal.
‎- Ce marcă e cafeaua? ‎- Pelé.
‎E delicioasă!
‎Bineînțeles.
‎„De unde ești?” „Din Brazilia.”
‎„Din patria lui Pelé!”
‎A făcut brazilienii mândri să spună:
‎„Nu trebuie să admirăm englezii, ‎germanii, francezii sau italienii.
‎Ei vin în urma noastră.
‎Când vine vorba despre fotbal, ‎suntem mai buni.”
‎Eram identificați prin fotbal.
‎Erau vremuri bune.
‎Credeam că democrația va dura o veșnicie.
‎Din păcate, n-a fost așa.
‎În Brazilia, mai mult haos, ‎după ce președintele Goulart
‎a vrut să instituie un guvern de stânga,
‎dar n-a primit sprijinul popular.
‎Însă, regimul său s-a încheiat
‎printr-o scurtă ‎și sângeroasă lovitură de stat.
‎Sub gen. Branco,
‎armata s-a revoltat ‎și a capturat Rio de Janeiro.
‎Care a fost motivul puciului?
‎Brazilia ar fi fost preluată de comuniști.
‎Dar asta a fost complet neadevărat.
‎În 1964, nu era posibil ‎ca Brazilia să devină țară comunistă.
‎Dar asta a fost justificarea armatei.
‎A fost un proiect al SUA, ‎menit să stimuleze dictaturile din Americi
‎pentru a evita răspândirea ‎comunismului sovietic.
‎O nouă Brazilie căpăta formă.
‎Toată bucuria
‎de la sfârșitul anilor '50 ‎și începutul anilor '60
‎s-a dus pe apa sâmbetei.
‎Dictatura a schimbat ceva pentru dvs?
‎Nu, fotbalul a rămas la fel.
‎N-au fost schimbări vizibile.
‎În niciun caz pentru mine. ‎Nu s-a schimbat nimic.
‎Am fost invitat să mă implic
‎în politică,
‎dar, sincer,
‎nu vreau să mă implic.
‎Deja fotbalul îmi ocupă tot timpul,
‎așa că nu am mult timp pentru așa ceva.
‎Și, în esență, ‎nu știu nimic despre politică.
‎Pelé a acceptat regimul ‎și s-a împăcat cu el.
‎Regimul voia să-l trateze bine
‎fiindcă și-au dat seama ‎cât de importantă era relația,
‎așa că viața lui a continuat ‎ să decurgă normal.
‎N-a fost afectat de regim.
‎Pelé, acum trei ani
‎mi-ai spus că vrei să te așezi la casa ta.
‎Cum te simți acum, când te-ai îndrăgostit?
‎N-am spus lumii
‎că am iubită, parteneră,
‎ca să nu se discute în ziare
‎și să nu devină o chestiune publică.
‎Prima relație care m-a făcut ‎să vreau să-mi fac o familie
‎a fost când am cunoscut-o ‎pe Rose la Santos.
‎Eram puțin timid.
‎Apoi, m-am împrietenit cu tatăl ei.
‎Ca să-i obțin binecuvântarea, îi spuneam:
‎„Spuneți-mi dacă vreți ‎să vă lustruiesc pantofii!”
‎Credeam că era timpul ‎să mă așez la casa mea,
‎așa că m-am apropiat de familia ei,
‎apoi ne-am căsătorit.
‎Eram atras de ea. ‎Eram tânăr, eram încă puști.
‎Ne plăceam și eram prieteni buni,
‎dar să fim îndrăgostiți lulea…
‎Nu aveam relația asta.
‎Aveți hobby-uri comune?
‎- Dansul… ‎- Eu nu…
‎Ne place să dansăm și să ascultăm discuri.
‎Muzică populară.
‎Petreceți destul timp cu soțul dvs?
‎Știe cum să-și împartă timpul între fotbal ‎și familie, ne descurcăm.
‎Cum a fost să vă fie soție? ‎Credeți că i-a fost greu?
‎Cred că i-a fost greu. Așa cred.
‎Începusem să am ‎mai multe angajamente profesionale
‎în afara fotbalului.
‎Începusem să semnez contracte
‎ca să promovez produse în toată lumea.
‎Începusem călătoresc mai des ‎pentru astfel de lucruri,
‎decât pentru fotbal.
‎A fost dificil pentru familia ‎și pentru relația mea.
‎Înțelegeam asta.
‎V-a fost greu să rămâneți fidel, ‎când fetele vi se aruncau în brațe?
‎Sincer, da.
‎Am avut câteva aventuri
‎din care au rezultat copii,
‎dar am aflat abia mai târziu.
‎Prima mea soție știa totul.
‎N-am mințit pe nimeni.
‎Suntem la aeroport și îl așteptăm
‎pe Edson Arantes do Nascimento, Pelé.
‎Ne-o prezentați pe soția dvs?
‎Nu vorbesc franceză.
‎- Nu vorbiți franceză? ‎- Nu.
‎Vizitați Parisul?
‎Da, vizitez Parisul ‎și îmi place foarte mult.
‎Am venit cu soția mea.
‎Aș vrea să revin aici în viitor.
‎Mulțumesc. Cine sunt favoritele ‎pentru următoarea Cupă Mondială?
‎Va fi un campionat dificil ‎pentru Brazilia.
‎Va fi dificil.
‎Urmărim al treilea titlu ‎și toate echipele vor fi bine pregătite.
‎Vom da tot ce putem ca să câștigăm.
‎Mulțumesc.
‎ANUNȚAREA GRUPELOR CUPEI MONDIALE
‎Edson Arantes do Nascimento!
‎Vorbeam cu câțiva amici
‎despre suporterii brazilieni
‎care cred că deja am câștigat.
‎Ni s-au oferit afișe
‎cu „tripli campioni” ‎pe care să le semnăm la hotel.
‎Nu-mi place asta.
‎Pune prea multă presiune pe noi.
‎Trebuie să lași lucrurile ‎să decurgă normal.
‎În fotbal, câștigi sau pierzi pe teren.
‎- Vom câștiga, nu-i așa, Pelé? ‎- Cu voia Domnului.
‎ANGLIA ‎CUPA MONDIALĂ 1966
‎Am visat
‎să câștig Cupa în Anglia.
‎Credeam că Brazilia poate câștiga,
‎poate redeveni campioană, ‎apoi, voiam să mă retrag.
‎În fiecare zi e la fel la Hotelul Lymm ‎din centrul Cheshire,
‎hotelul unde se află echipa braziliană.
‎Dar, desigur, ‎Pelé mereu deține centrul atenției.
‎Toată lumea vrea să vorbească cu Pelé,
‎dar el își păstrează zâmbetul pe față
‎și răspunde la întrebările tuturor.
‎Ne spuneți…
‎Vorbiți puțină engleză.
‎Ce părere aveți despre fotbalul defensiv,
‎în care sunteți țintit mereu?
‎Ei bine…
‎- Sunteți obișnuit? ‎- Trebuie să fim.
‎Trebuie să ne obișnuim cu acest joc.
‎Înainte, fotbalul era mai clasic. ‎Era pentru suporteri, un spectacol.
‎Acum, echipele joacă pentru rezultate, ‎încercând să păzească poarta.
‎Fotbalul a devenit urât, ‎echipele joacă mai agresiv.
‎- Mulțumesc. ‎- Mulțumesc, Pelé.
‎Pentru majoritatea jucătorilor era ‎prima Cupă, inclusiv pentru mine.
‎Pelé ne conducea drept cel mai bun jucător ‎din Brazilia și din lume.
‎Așa că adversarii noștri au creat
‎un fel de sistem ca să-l marcheze pe Pelé.
‎„Trebuie să eliminăm amenințarea.”
‎BRAZILIA VS BULGARIA ‎GRUPE
‎Începe primul meci al Braziliei din 1966.
‎Pelé cade.
‎Pelé cade din nou.
‎Fotbalul de azi e diferit.
‎Fotbalul de azi e mai dur,
‎jucătorii sunt marcați,
‎echipele joacă mai defensiv.
‎Auzim: „Să-l marcăm pe Pelé! ‎Puneți trei jucători pe el!”
‎Șutează Pelé…
‎Gol!
‎Pelé a înscris pentru Brazilia.
‎Brazilia, campioana mondială,
‎a început printr-o victorie.
‎Un meci de fotbal superb.
‎BRAZILIA VS UNGARIA ‎GRUPE
‎Ce șansă grozavă!
‎Trebuie să înscrie, gol pentru Ungaria!
‎Un gol splendid.
‎Urmează un gol grozav al lui Farkas!
‎E prima oară când Brazilia a fost învinsă ‎într-un meci de Cupă
‎de când Ungaria i-a înfrânt în 1954.
‎Se pare că se pune mare accent ‎pe partea fizică,
‎mai ales în privința jucătorilor renumiți.
‎Cel mai important meci al Braziliei
‎de la finala de acum patru ani.
‎BRAZILIA VS PORTUGALIA ‎GRUPE
‎- Eusébio… ‎- Un dribling bun al lui Eusébio.
‎E o minge bună și a intrat!
‎Nu a fost ofsaid, ‎Portugalia conduce cu 1-0.
‎Torres…
‎Și încă unul! Eusébio!
‎Brazilia, campioana, are probleme.
‎Ar putea fi eliminată.
‎Silva.
‎Pelé.
‎Iarăși… fault!
‎L-a prins de două ori. ‎Arbitrul l-a lăsat prima oară.
‎O priveliște tristă.
‎Cel mai mare fotbalist al lumii iese ‎de pe teren.
‎Și sincer, în acest moment…
‎brazilienii au nevoie de cineva ca Pelé.
‎Standardul arbitrajului ‎mi s-a părut deplorabil.
‎Ca urmare a arbitrajului nefericit,
‎am fost supuși
‎la violență în fiecare meci.
‎PREȘEDINTELE FEDERAȚIEI BRAZILIENE
‎În opt zile am avut mai mulți jucători ‎accidentați decât în opt ani.
‎DOCTORUL ECHIPEI BRAZILIEI 1956-1966
‎Asta spune ceva.
‎Da, cred că e sfârșitul unei ere, ‎să spunem.
‎Eusébio…
‎Vai de mine!
‎Brazilia, campioana mondială, ‎sigur va ieși din campionat.
‎Se poate spune ‎că Pelé a fost bătut din Cupă.
‎Cred că brazilienii ‎nu sunt foarte fericiți.
‎Au câștigat titlul în Suedia în 1958, ‎apoi în 1962
‎și au început campionatul ca favoriți,
‎dar au fost eliminați ‎în etapele preliminare.
‎Ați spus chiar și presei
‎că e ultima voastră Cupă Mondială.
‎Nu putem permite asta, ‎lumea are nevoie de fotbalul dvs.
‎Avem nevoie de spectacolul oferit fanilor,
‎ca cel mai bun jucător din lume. ‎E adevărat?
‎Așa este. Mi s-a pus această întrebare ‎de câteva ori, permiteți-mi să lămuresc.
‎Nu am de gând să mai joc ‎într-o Cupă Mondială
‎fiindcă nu am noroc în ele.
‎E a doua Cupă în care am jucat,
‎unde am jucat doar două meciuri ‎și m-am accidentat.
‎A zguduit întreaga națiune.
‎Ne-a zguduit și pe noi, jucătorii.
‎De ce renunță Pelé la echipa națională,
‎când e destul de tânăr să mai joace ‎în două, trei Cupe Mondiale?
‎A fost devastator ‎să fie scos din acea Cupă Mondială.
‎Mi-am zis: „Vai de mine!
‎Și acum? Acum ce mă fac?”
‎M-am gândit că pot să-mi închei cariera.
‎Eram supărat, voiam să-mi iau rămas bun.
‎Era devastat.
‎A fost greu să-l încurajez ‎să joace din nou.
‎Chiar era foarte demoralizat atunci.
‎Ce credeți că va face acum?
‎Cred că va juca pentru clubul lui ‎încă doi, trei ani.
‎După aceea, va juca fotbal ‎doar pentru spectacol,
‎pentru că asta îi place.
‎În ceea ce privește ‎Campionatul Mondial și European,
‎nu-l vom mai vedea pe marele Pelé?
‎Așa cred.
‎Brazilia era foarte săracă ‎la Cupa din Anglia în 1966.
‎Țara era deja sub un regim dictatorial,
‎dar situația s-a înrăutățit odată ‎cu Actul Instituțional Numărul 5.
‎Notoriul AI-5 ‎care ne-a fost impus în 1968.
‎Excelența Sa, președintele republicii,
‎a decis implementarea ‎unui act instituțional
‎care oferă guvernului
‎instrumentele necesare
‎pentru a asigura siguranța, ‎ordinea și pacea.
‎Ne-a răpit orice libertate ‎pe care v-o puteți imagina.
‎Oricine putea fi arestat
‎fără motive întemeiate.
‎Oamenii dispăreau, pur și simplu.
‎Rolul meu a fost să semnez AI-5.
‎MINISTRU CABINET, REGIM DICTATORIAL
‎Unii au spus că era folosită ‎pentru tortură.
‎Evident.
‎Fiindcă atunci când omul are putere,
‎e singurul animal capabil ‎să-și ucidă propria specie.
‎Gen. Médici era dictatorul
‎care a sprijinit cea mai dură fază ‎de tortură și crimă.
‎Cred că se poate spune
‎că Médici a fost cel mai crud dictator ‎al Braziliei.
‎A înțeles că fotbalul captiva publicul.
‎Așa că gen. Médici era văzut
‎urmărind meciuri duminica, ‎având radioul lipit de ureche.
‎În timp ce prizonierii politici ‎erau torturați în altă parte,
‎generalul era la meci, ‎creându-și imaginea de om bun.
‎Jos cu dictatura!
‎CRIMINALI
‎Ce știați despre asta la acea vreme?
‎Știați despre tortura care avea loc?
‎Dacă v-aș spune că nu știam nimic,
‎aș minți.
‎Ar fi o minciună.
‎Am auzit multe lucruri.
‎Dar nu știam
‎ce era adevărat și ce nu.
‎Santos avea turneu în Europa. ‎Puteam fi în Europa sau în altă țară,
‎nu aveam de unde să știm ‎dacă veștile erau adevărate.
‎Aici, în Brazilia, ni se spunea mereu
‎să avem grijă și să nu părăsim hotelul.
‎Eram îngrijorat.
‎Ce relație ați avut cu diferitele guverne?
‎Mereu am avut ușile deschise.
‎Toată lumea știe asta.
‎Chiar și atunci ‎când situația era foarte rea.
‎Mereu încercau să mă convingă ‎să susțin o anumită parte.
‎Nu știu ce parte politică susține…
‎dar Pelé n-a fost niciodată omul ‎care să se identifice cu un guvern.
‎A fost mereu mai presus de asta.
‎Orice țară are nevoie de un erou.
‎Oamenii trebuie să creadă în ceva.
‎Un simț al apartenenței
‎poate fi mai important ‎decât chinurile tale zilnice,
‎iar sportul face parte din asta.
‎Lumea nu era atentă la politică,
‎era atentă la ce conta pentru ei,
‎să-și trăiască viața de zi cu zi.
‎Pelé a ajutat în acest sens.
‎Realizările sale au devenit ‎o glorie națională,
‎oricine era la putere.
‎O dictatură profită de asta.
‎Și o democrație, la fel.
‎Gol!
‎Pelé!
‎Pelé e alături de mine
‎și ne va oferi un interviu ‎în exclusivitate.
‎Pelé! Ce incitant!
‎Plăcerea e de partea mea ‎și sunt impresionat.
‎Mai ales având în vedere așteptările ‎pentru această zi.
‎Nu vă puteți imagina cum mă simt.
‎Acesta e balonul.
‎Balonul pentru golul cu numărul 1.000.
‎E unic în lume,
‎fiindcă niciun alt jucător ‎n-a mai reușit această ispravă.
‎VASCO VS SANTOS ‎19 NOIEMBRIE 1969
‎Numele lui Pelé a fost anunțat aici, ‎pe Maracanã!
‎E un sentiment de nedescris.
‎Arată-i, Laerte!
‎Arată-i pe cei care își aclamă regele!
‎Primul sportiv din lume
‎cu șansa de a înscrie 1.000 de goluri.
‎Felicitări, Pelé! Felicitări, Brazilia!
‎Au mai rămas 14 minute din ocazia ‎de a vedea pentru prima oară…
‎Balonul trece, Pelé intră… e penalti!
‎E un penalti clar!
‎Penalti!
‎În acest chin jalnic nu ne mai rămăsese ‎decât fotbalul.
‎Era un escapism pentru poporul brazilian.
‎Iar în Pelé aveam un erou ‎și un lider de neegalat.
‎Stadionul îl vrea pe Pelé. ‎Cel mai mare stadion din lume
‎e pregătit pentru cel mai mare jucător.
‎Uitați-l pe Pelé cu balonul secolului ‎la picioarele sale!
‎M-am gândit: „Dacă portarul o prinde
‎sau dacă balonul atinge bara, ‎unde sunt coechipierii mei?
‎Nu vedeam pe nimeni.
‎M-am uitat…
‎Toți erau în spatele meu.
‎Îmi tremurau picioarele. Mi-am spus:
‎„Nu-mi permit să-l ratez.”
‎Pelé era o stea luminoasă
‎care strălucea pe cerul întunecat ‎al vieții braziliene.
‎El simboliza potențialul Braziliei
‎de a deveni o țară mai dreaptă ‎și mai fericită.
‎Asta reprezenta Pelé.
‎Pelé, în numele întregii echipe,
‎îți mulțumesc de mii de ori ‎pentru ce ai făcut pentru Brazilia,
‎promovându-ți fotbalul, ‎spiritul poporului nostru.
‎Pelé, să te odihnești bine.
‎Nimeni n-o merită mai mult ca tine.
‎TREI ZILE MAI TÂRZIU ‎BRASÍLIA
‎Fiecare om important pe care-l cunoșteam…
‎Dacă mi se spunea că vrea să mă vadă,
‎să luăm prânzul ‎sau să petrecem timpul împreună,
‎mereu mă duceam, dacă puteam.
‎N-am avut probleme.
‎Mi s-a spus ‎că președintele vrea să mă vadă,
‎să mă felicite,
‎așa că m-am dus.
‎N-am fost forțat să fac ceva. Niciodată.
‎Mulți se vor concentra mai puțin ‎la jocul lui de pe teren
‎și mai mult la ce făcea ‎în afara terenului.
‎În afara terenului, e caracterizat ‎prin lipsa de poziție politică.
‎În acel moment din istorie, ‎asta i-a fost împotrivă.
‎Îl iubesc, dar asta nu mă oprește ‎din a-l critica.
‎Purtarea lui era cea a unei oi docile,
‎omul de culoare supus
‎care acceptă orice
‎și nu comentează, ‎nu se îndoiește sau nu critică.
‎E o critică pe care i-o aduc și azi.
‎Pentru că o singură declarație ‎de-a lui ar fi însemnat mult.
‎Mai ales în Brazilia.
‎În poziția sa, nu avea cum
‎să-i întoarcă spatele președintelui.
‎Atunci mi-ați spune ‎că Muhammad Ali a acționat diferit.
‎Așa este, într-adevăr.
‎Și pentru asta îl salut.
‎Ei spun că, ‎de fiecare dată când intru în ring,
‎într-un fel, merg la război.
‎Există o mare diferență
‎între lupta din ring ‎și războiul din Vietnam.
‎Muhammad Ali știa
‎că putea fi arestat pentru dezertare,
‎dar nu risca să fie maltratat
‎sau torturat.
‎Pelé n-avea garanția asta.
‎Să fim serioși!
‎Dictatura e dictatură.
‎Doar cei care au trăit-o știu cât doare.
‎Nu cred că puteam să schimb ceva ‎din ce am făcut.
‎- De ce? ‎- Nu puteam.
‎Ce bine ne-a adus dictatura?
‎De ce parte sunteți acum?
‎Te cam pierzi în toate astea.
‎Sunt brazilian. ‎Vreau tot ce-i mai bun pentru poporul meu.
‎Nu eram Superman, nu făceam miracole.
‎Eram un om normal,
‎căruia Dumnezeu i-a dat ‎un talent la fotbal.
‎Dar sunt convins
‎că am făcut mai multe pentru Brazilia ‎prin jocul meu,
‎prin modul meu de a fi,
‎decât mulți politicieni ‎care erau plătiți să facă asta.
‎TERESÓPOLIS ÎNTÂMPINĂ CU BUCURIE ‎ECHIPA NOASTRĂ DE AUR
‎HAI, ECHIPĂ DE AUR
‎A fost o perioadă în care dictatura ‎a fost dusă la extrem în Brazilia.
‎Era culmea oprimării, cenzurii ‎și a limitării dreptului de exprimare,
‎mișcare și tot așa.
‎Între toate acestea, se întindea o oază
‎de frumusețe și speranță,
‎de emoții pozitive și încurajatoare,
‎și anume Cupa Mondială din 1970.
‎De la fiascoul Cupei Mondiale ‎din 1966 din Anglia,
‎echipa națională era răvășită.
‎Câștigarea Cupei Mondiale devenise treaba…
‎guvernului.
‎Personalul tehnic al echipei naționale
‎era format în întregime de cadre militare.
‎Au fost create ‎nenumărate sloganuri fasciste.
‎„Brazilia, iubește-o sau părăsește-o.”
‎„Țara e de neoprit.”
‎Euforia naționalistă a pus stăpânire ‎în cel mai îngrozitor mod,
‎încurajată de dictatură.
‎Pelé nu vrea să discute despre asta, ‎dar primea mesaje
‎din partea regimului, ‎ca să joace la Cupa Mondială.
‎Asta a devenit…
‎ceva foarte important pentru președinte.
‎De ce?
‎Dacă poporul este fericit,
‎atunci și guvernul este fericit.
‎Ați simțit presiune din partea guvernului?
‎Întotdeauna.
‎Mereu primeam invitații ‎să discut cu guvernul,
‎cu deputați, cu guvernatori…
‎Mereu existau oameni ‎care voiau să mă întorc.
‎În mine era o luptă.
‎Nu voiam să joc în Cupa Mondială din 1970.
‎Nu mai voiam ‎să repet experiența din Anglia.
‎Aveam îndoieli.
‎Eram îngrijorat, dar îmi și lipsea.
‎Voiam să rămân în amintire.
‎Dar asta avea să fie ultima.
‎Asta era ultima Cupă Mondială.
‎Regele meu, te vei întoarce vreodată?
‎Dar, dacă aș sta aici și v-aș spune:
‎„M-am întors pentru Cupa Mondială din '70 ‎pentru poporul brazilian”,
‎aș minți, n-ar fi adevărat.
‎M-am întors pentru mine.
‎TABĂRA DE ANTRENAMENT ‎A ECHIPEI BRAZILIENE
‎Pasați unu-doi.
‎Un idol la fel ca Pelé
‎e și selecționerul echipei braziliene
‎pentru Cupa din Mexic, João Saldanha.
‎Brazilienii încearcă ‎să creeze un joc înșelător
‎și să-și modernizeze stilul.
‎Doar așa au o șansă împotriva ‎celor mai bune echipe din Europa.
‎Domnule Saldanha, ‎cei mai avizați critici din fotbal spun
‎că stilul vostru de fotbal a fost depășit
‎și surclasat de europeni.
‎Sunteți de acord?
‎Nu e simplu ‎să schimbi caracterul național.
‎SELECȚIONER BRAZILIA 1969-1970
‎Poate că e periculos.
‎Dar poate că avem timp să schimbăm asta.
‎Dacă avem timp pentru asta,
‎putem juca la fel ca voi…
‎adică organizat.
‎Pentru cei care nu-l știu ‎pe Saldanha, cum era?
‎ECHIPA BRAZILIEI 1964-1972
‎Tipul era nebun!
‎Dar era băiat bun.
‎Era și foarte exigent.
‎Nu-i păsa dacă erai Pelé, ‎regele fotbalului.
‎Avea aceleași cerințe de la toată lumea.
‎O calitatea a sa
‎era faptul că nu era un laș, ‎nu se temea de nimic.
‎Doar că uneori spunea lucruri
‎care nu erau necesare.
‎Vorbea prostii.
‎Dar voia să fie șeful.
‎După părerea mea,
‎dacă mă întrebați dacă înțelegea fotbalul,
‎aș spune că nu, nu înțelegea.
‎„João, ce-ar fi să facem asta și asta?
‎Dar eu sunt antrenorul, șeful!”
‎„Sigur, dar hai să discutăm…”
‎Pentru că lua multe decizii
‎care știam că nu duc nicăieri.
‎Pelé, Saldanha ne-a expus planurile sale
‎și vei juca în poziția ‎de mijlocaș ofensiv.
‎Nu-ți place să joci în poziția aceea, nu?
‎Nu e vorba că nu-mi place.
‎Dar, în starea mea actuală,
‎pot să fac mai multe ca atacant.
‎Ideea e…
‎că am jucat în ofensivă timp de 15 ani.
‎Să mi se ceară ‎să-mi schimb jocul peste noapte,
‎asta nu e posibil.
‎Se petrecea ceva.
‎Saldanha se certa cu Pelé ‎în timpul antrenamentelor.
‎Nu se înțelegeau deloc.
‎Ați discutat? Ce se petrece?
‎Lui João Saldanha îi plăcea ‎să se dea mare
‎și a dat un interviu unui jurnalist,
‎spunând că era îngrijorat
‎fiindcă fusesem la un control oftalmologic ‎și credea că nu văd bine.
‎João Saldanha era foarte pretențios ‎și imprevizibil.
‎Spun asta cu afecțiune. ‎Mi-a fost prieten bun.
‎Aprecia o minciună bună.
‎Dar nu pot să-mi dau seama ‎de ce a inventat povestea
‎că Pelé era miop și nu putea juca.
‎Saldanha spunea că e orb.
‎Știa cum să enerveze lumea.
‎Spunea: „Nu e bun.
‎E orb. Nu vede.” Fir-ar!
‎Pelé era furios.
‎Se spunea că ai probleme cu vederea.
‎Această informație a fost transmisă ‎de antrenorul João Saldanha.
‎Cum ai reacționat?
‎Mi s-a părut…
‎urât din partea lui,
‎dar era clar ‎că voia să-și verse nervii pe cineva.
‎Și a reușit să facă scandal.
‎Saldanha insista ca Pelé să se odihnească, ‎să-și păstreze energia pentru Mexic.
‎Saldanha voia să renunțe la Pelé, ‎dar Federația a refuzat.
‎Am spus: „O să-l scot ‎ca măsură de precauție.”
‎Au spus: „Nu, vă rog. Nu.”
‎Adică, din motive comerciale,
‎e imposibil ‎ca antrenorul să renunțe la Pelé?
‎Da.
‎Ai cel mai bun jucător din lume
‎și tu vrei să-l lași pe bancă?
‎Chiar dacă joacă prost. ‎„Pelé nu joacă bine, e groaznic.”
‎Nu contează, trebuie să joace!
‎Erau certuri și discuții
‎și așa s-a ajuns la mișcarea ‎de a-l da afară pe Saldanha.
‎Când Federația m-a angajat,
‎mulți au spus că ar prefera ‎să aducă pe altcineva.
‎Asta numesc eu drept la opinie. ‎Nu sunt un copil
‎și nu voi demisiona.
‎Guvernul a tras niște sfori,
‎nu doar să-l bage pe Pelé pe teren,
‎dar a intervenit în fotbal.
‎Președintele și cu mine avem multe ‎în comun.
‎Suntem amândoi din sud, fani Grêmio
‎și ne place fotbalul.
‎Dar eu nu-i aleg miniștrii, ‎iar președintele nu-mi alege mie echipa.
‎Ne înțelegem bine.
‎Când am urmărit interviul, ne-am zis:
‎„Se împute treaba.”
‎Era inevitabil.
‎L-au concediat pe Saldanha.
‎Într-o conferință de presă ‎de la stadionul Maracanã
‎apare noul selecționer, Mário Zagallo.
‎Zagallo, care jucase alături de Pelé ‎în 1958 în Suedia.
‎Am preluat frâiele ‎cu două luni înainte de campionat.
‎Pelé spunea că era supărat…
‎din cauza a ceea ce se spunea în presă,
‎când Saldanha îl acuzase că era orb.
‎Voia să răspundă criticilor.
‎În timpul antrenamentelor, ‎Zagallo m-a întrebat ce se petrecea.
‎„Nu te bagi, nu lupți pentru balon.”
‎Și avea dreptate.
‎Îmi făceam griji pentru mine.
‎Voiam să fiu în formă fizică bună.
‎La primul antrenament,
‎mi-a pus mâna pe umăr
‎și mi-a spus: „Zagallo…”
‎„Nu-ți bate joc de mine.”
‎I-am spus:
‎„Tu ești unic.
‎Nu te voi lăsa niciodată pe bară.
‎Tu mă vei ajuta să câștig Cupa.”
‎MEXIC ‎CUPA MONDIALĂ DIN 1970
‎BRAZILIA
‎Și astfel poate începe ‎Cupa Mondială din 1970.
‎Aici, în Mexic, Pelé încearcă ‎să-și restabilească reputația
‎pierdută în Anglia acum patru ani.
‎Pelé are 29 de ani. E a patra lui Cupă
‎și vrea s-o facă cea mai grozavă Cupă.
‎Există zvonuri în Anglia, ‎unde marele Pelé are milioane de fani,
‎că poate nu e în dispoziția necesară ‎pentru Cupa Mondială.
‎A avut o experiență neplăcută
‎ultima oară, ‎împotriva Portugaliei și Bulgariei.
‎Ce dispoziție are acum, ‎la a patra Cupă Mondială?
‎Pot să discut cu plăcere despre starea sa,
‎pentru că am avut norocul ‎să joc cu el în '58 și '62.
‎Acum, ca antrenor,
‎simt că Pelé este același băiat
‎care ne-a ajutat ‎să câștigăm acele două Cupe.
‎BRAZILIA VS CEHOSLOVACIA ‎GRUPE
‎Ce fotbal frumos!
‎Există o șansă! Pelé o trimite peste bară!
‎Forma lui Pelé s-a deteriorat,
‎poate fi marcat altfel, ‎pentru că nu mai e vechiul Pelé.
‎Uitați cum fuge Petráš…
‎Vai de mine!
‎E gol!
‎Ce surpriză incredibilă!
‎Jocul clasic al brazilienilor e tulburat.
‎Acum cutremură toată America de Sud.
‎Brazilia a rămas total discreditată.
‎Brazilienii nu credeau ‎că echipa va trece de faza grupelor.
‎Dar Pelé avansează pentru Brazilia.
‎Tostão.
‎Mult peste poartă.
‎Pelé cu Tostão în stânga sa. ‎Tostão, Pelé vrea să recupereze pasa.
‎E o situație dificilă.
‎S-a dat fault.
‎Pelé…
‎Rivellino! Ce gol!
‎Ce gol! Rivellino!
‎Atunci a început…
‎să se distreze din nou.
‎Kuna intră tare.
‎Dar Pelé trece de el.
‎Trece printr-o luptă grea, ‎fiind urmărit de Hrdlička.
‎Pelé tot avansează.
‎Încă are balonul la picior… ‎Jairzinho. Tostão!
‎A fost o încercare curajoasă a lui Pelé.
‎Inteligența, încrederea lui… ‎Era un spectacol.
‎Pelé e inițiatorul unor faze incredibile
‎din istoria fotbalului.
‎Mulți înscriu de la jumătatea terenului. ‎Dar el a încercat primul.
‎Și într-o Cupă Mondială.
‎Și-a luat o piatră de pe inimă.
‎„Regele e aici. Eu sunt Regele, naibii.”
‎- ‎Gérson. Pelé aleargă… ‎- I-o aruncă lui Pelé…
‎- O prinde pe piept… ‎- Pelé!
‎Asta e! Asta e lovitura de maestru!
‎Gol!
‎Pelé!
‎Numărul zece!
‎BRAZILIA - CEHOSLOVACIA 4-1
‎Au jucat bine.
‎Dar era un meci.
‎Trebuie mai mult ca să câștigi o Cupă.
‎Cred că Anglia
‎este marea favorită.
‎Anglia deține titlul,
‎firește că ea e favorita.
‎Dar Brazilia va da tot ce poate.
‎Anglia versus Brazilia.
‎Pelé, Jairzinho, Bobby Moore, ‎Bobby Charlton. Ce incitant!
‎ANGLIA
‎BRAZILIA VS ANGLIA ‎GRUPE
‎Știam că va fi un meci dificil ‎împotriva Angliei.
‎Le-am studiat jocul și defensiva.
‎Toată lumea spunea același lucru, ‎că cine va câștiga acel meci
‎va ajunge în finală.
‎Campionii actuali și foștii campioni.
‎Jairzinho…
‎Cooper a rămas în urmă.
‎Pelé!
‎Ce apărare!
‎Nu cred ‎că și-a pierdut abilitatea tehnică.
‎Cred că intuiția sa e unică.
‎Dacă e pregătit fizic…
‎SELECȚIONER ANGLIA 1963-1974
‎…dacă se implică la fel de mult în joc, ‎asta nu știu.
‎Mullery îi face probleme lui Pelé. ‎Acesta nu-i dă răgaz.
‎E meci de bărbați.
‎Se aleargă mult după minge.
‎Meciul ar putea fi un test ‎al rezistenței, al forței.
‎Rivellino. El e jucătorul stângaci.
‎Își face jocul. Ce șut! Ce apărare!
‎Sir Alf Ramsey pare tot mai îngrijorat
‎pentru rezultatul meciului.
‎Suporterii scandează pentru Brazilia.
‎Brazilienii forțează,
‎punând presiune pe defensiva Angliei.
‎Tostão!
‎Ajunge la Pelé!
‎Pelé avea balonul.
‎Era înconjurat de defensiva lor, ‎care îi bloca drumul.
‎Dar eu veneam pe exterior.
‎Deja mă văzuse de ceva vreme.
‎A fost cea mai mare sărbătoare ‎din cariera mea.
‎A fost 1-0 pentru Brazilia.
‎BRAZILIA - ANGLIA 1-0
‎În strigătele „Brazilia” răsunând ‎în acest stadion imens,
‎Brazilia a învins campioana.
‎A fost spectaculos și frumos, ‎ca un meci de șah.
‎Și am câștigat.‎ ‎Fir-ar, a fost grozav!
‎Am devenit mai puternici.
‎Anul 1970 a fost o binecuvântare.
‎Apropierea din cadrul echipei ‎era impresionantă.
‎Nu vedeai des tachinări între jucători.
‎BRAZILIA - ROMÂNIA 3-2 ‎GRUPE
‎Ne reprezentam țara.
‎Nu o făceam doar pentru noi.
‎Fiecare victorie era pentru popor. ‎Și am tot continuat.
‎Am relatat despre Cupa Mondială din '70
‎și eram împotriva dictaturii, ‎eram acolo să huidui Brazilia.
‎Credeam că, dacă Brazilia câștigă,
‎asta va sprijini dictatura ‎și niciunul nu ne doream asta.
‎Dar noi spuneam ‎că fotbalul era un monstru.
‎Îți uiți principiile ‎când balonul intră în joc.
‎Nu puteam decât să ne sprijinim echipa.
‎BRAZILIA - PERU 4-2 ‎SFERTURI DE FINALĂ
‎Cât despre Brazilia, dacă joacă tehnic, ‎numai o echipă bună îi poate învinge.
‎Și n-am vrea să fim în Brazilia ‎în acea zi.
‎Eram la un meci distanță ‎de finala Cupei Mondiale.
‎Dar întreaga țară era cuprinsă de panică.
‎„Da, ne descurcăm, Pelé joacă grozav,
‎la fel și Gérson, dar e Uruguay…”
‎„E Uruguay. Și știm ce se întâmplă.”
‎Nu putem uita ‎că în finala Cupei Mondiale din '50
‎găzduită de Rio de Janeiro,
‎Uruguayul a învins favorita Braziliei,
‎devenind campioni mondiali.
‎După 20 de ani, ‎știm că fotbalul e imprevizibil.
‎Cine știe? ‎Istoria s-ar putea repeta în semifinală.
‎BRAZILIA VS URUGUAY ‎SEMIFINALĂ
‎Înainte să merg la culcare, ‎am vrut să mă rog.
‎M-am întrebat: „Va fi bine mâine?”
‎Aspectul psihologic poate avea ‎un impact puternic.
‎Nu-i stă în fire Braziliei ‎să paseze așa de slab.
‎Nu e jocul sclipitor ‎pe care l-am văzut cu Peru.
‎Morales, pentru Uruguay.
‎Are o șansă bună. Cubilla!
‎Și trece linia porții! Cubilla!
‎Brazilia are o problemă serioasă acum.
‎Îți pierzi controlul. ‎Nu știi cum să-ți explici.
‎Pelé e în fața lui.
‎Pelé caută să avanseze.
‎E o situație dificilă.
‎Șapte minute până la pauză.
‎Cred că Brazilia e tot mai îngrijorată, ‎cu trecerea timpului.
‎Tostão.
‎Clodoaldo trece pe mijloc și reușește!
‎Ce gol!
‎Clodoaldo!
‎Am avut noroc să egalăm și să fie 1-1.
‎Le-am ținut un discurs motivant la pauză.
‎„Toți trebuie să dați tot ce puteți,
‎nu ca în prima repriză.
‎Nu mai trebuie să spun altceva.”
‎Începi să-ți faci griji ‎când lucrurile nu merg bine.
‎Dar trebuie să-ți spui ‎că e necesar să faci asta.
‎Pelé.
‎Tostão în stânga sa.
‎Pelé are trei adversari în jur.
‎S-a împiedicat, e în zona de penalti!
‎E doborât? ‎Arbitrul spune că e în afara careului.
‎Aveam îndoieli ‎că era un singur Pelé pe teren,
‎fiindcă păreau să fie trei.
‎Era întoarcerea lui Superman.
‎Pelé șutează de la distanță! Incredibil!
‎S-a transformat pe teren.
‎Iar victoria a devenit obligatorie ‎pentru el.
‎Jairzinho, Pelé…
‎Jairzinho. Trece de Matosas!
‎O împinge!
‎E gol!
‎E 3-1! Meciul s-a încheiat.
‎Rivellino!
‎Pelé trece ca fulgerul, e o pasă superbă.
‎Trece de portar. Mingea e liberă!
‎Și înscrie… nu!
‎Cea mai magnifică încercare!
‎Acum știm de ce e denumit Regele.
‎Și de ce e cel mai mare fotbalist.
‎Brazilia e în finala Cupei Mondiale. ‎A învins Uruguayul.
‎BRAZILIA - URUGUAY 3-1
‎Bun. Mișcă, prietene!
‎Știam că eram gata să joc.
‎Dar mereu există îndoieli într-un sport.
‎Chiar și cei mai buni au emoții uneori?
‎Nu uneori, tot timpul.
‎Când am ajuns aproape de stadion,
‎m-am uitat pe geam,
‎am văzut fanii brazilieni cu steaguri,
‎scandând „Brazilia! Pelé!”
‎M-a făcut să izbucnesc în lacrimi.
‎Voiam să mă opresc din plâns, ‎dar nu puteam.
‎Eram cel mai bătrân jucător,
‎nu voiam să se întrebe ceilalți ‎de ce plângeam.
‎Am fost copleșit. ‎A fost un val de emoții.
‎„Doamne, e ultima mea Cupă. ‎Pregătește-mă pentru ea.
‎Îți cer ajutorul în ultima Cupă.”
‎Îmi cer scuze…
‎N-am putut să mă abțin.
‎BRAZILIA VS ITALIA ‎FINALA CUPEI MONDIALE DIN 1970
‎Intră echipele.
‎Pelé…
‎joacă în a doua sa finală.
‎Avea doar 17 ani în prima sa finală.
‎Stadionul e plin ochi.
‎E cel mai mare eveniment sportiv.
‎Doar ne putem imagina așteptările voastre ‎cu privire la rezultatul meciului
‎acasă, în Brazilia.
‎Și începe finala Cupei Mondiale din 1970.
‎Nu voiam să înscriu ‎sau să joc bine împotriva Italiei.
‎Voiam doar să câștigăm.
‎Doamne ajută să joc bine!
‎Pelé sare și înscrie cu capul.
‎E 1-0 pentru Brazilia.
‎Avea nevoie de 1970.
‎Avea nevoie de golul cu capul ‎împotriva Italiei.
‎Avea nevoie să sară în sus.
‎O avertizare,
‎de la război, în fiecare finală,
‎cei care au înscris primii au pierdut.
‎Intră Boninsegna…
‎Boninsegna a înscris! ‎O greșeală îngrozitoare!
‎Boninsegna a egalat!
‎Carlos Alberto aleargă, Pelé intră…
‎Pe lângă.
‎A ajuns cu o fracțiune de secundă ‎mai târziu!
‎Nu avea legătură cu frica.
‎Era o chestiune de responsabilitate.
‎Începi să-ți asumi acea responsabilitate
‎și atunci îți afectează emoțiile.
‎- Jairzinho. ‎- Pasă către Jair.
‎Încearcă să se strecoare.
‎Gérson șutează…
‎Un gol grozav, ce frumusețe!
‎Un gol extraordinar!
‎Brazilia înscrie!
‎Gérson, numărul opt!
‎Gérson înscrie primul său gol în Cupă.
‎Au trecut 21 de minute din a doua repriză.
‎Mereu ne încuraja
‎și ne ajuta să credem ‎că putem fi măreți ca el.
‎Pelé către Jairzinho!
‎Și înscrie!
‎Brazilia înscrie!
‎Jairzinho înscrie al treilea gol ‎pentru Brazilia!
‎Brazilia are trofeul în față!
‎Un meci grozav.
‎Fac spectacol cu rândul.
‎Jairzinho, numărul șapte.
‎Pelé.
‎Carlos Alberto trece în dreapta.
‎Și sunt patru!
‎Ce fotbal pur și simplu minunat!
‎BRAZILIA - ITALIA 4-1
‎A fost o ușurare.
‎Cred că cel mai mare cadou ‎oferit de victorie nu e trofeul.
‎Ci ușurarea.
‎A țipat de trei ori în vestiar
‎și mi se face pielea de găină și azi.
‎A spus: „N-am murit!”
‎Ce putea cere mai mult?
‎Pelé era totul.
‎Era tot ce vă puteți imagina.
‎Era victoria pe care voia s-o lase ‎drept moștenire.
‎A realizat ce și-a propus să facă
‎și a reușit, slavă Domnului!
‎Pelé a reușit să combine succesul său ‎cu cel al Braziliei.
‎Parcă era în război, ‎cu steagul Braziliei în mână.
‎Mitul lui e și mitul nostru.
‎Cupa Mondială din 1970 a fost ‎cea mai bună perioadă a vieții mele,
‎dar a fost și mai importantă pentru țară.
‎Dacă Brazilia ar fi pierdut în 1970, ‎lucrurile s-ar fi înrăutățit și mai mult.
‎Întreaga țară a putut respira ‎când am devenit campioni.
‎Anul 1970 a fost mai important ‎pentru Brazilia decât pentru fotbal.
‎Fără îndoială.
‎Dictatura a exploatat ‎acea victorie, evident.
‎Dar poporul brazilian n-a atribuit ‎niciodată câștigarea acelui campionat
‎dictatorului nostru criminal, ‎generalul Garrastazu Médici.
‎Uitați-vă doar ‎cum își amintește istoria acea victorie.
‎Nu-i aparține lui Médici.
‎Îi aparține lui Pelé.
‎BRAZILIA A RĂMAS SUB DICTATURĂ ‎PÂNĂ ÎN 1985
‎PELÉ A JUCAT ULTIMUL MECI PENTRU BRAZILIA ‎ÎN 1971, LA 30 DE ANI
‎Mii de fulare albe și-au luat rămas bun ‎de la Pelé
‎în ultimul său meci pentru Brazilia.
‎A RĂMAS GOLGETERUL NEÎNVINS AL BRAZILIEI
‎TRĂIASCĂ REGELE
‎TREI ANI MAI TÂRZIU, ‎ȘI-A LUAT RĂMAS BUN DE LA SANTOS
‎A fermecat suporterii ‎care îi spun numele în orice limbă.
‎Pehle, Peely, Pelé, Pele.
‎Oricare ar fi limba,
‎înseamnă cel mai mare jucător brazilian ‎al tuturor timpurilor.
‎ȘI-A ÎNCHEIAT CARIERA ‎DUCÂND FOTBALUL ÎN SUA
‎LA NEW YORK COSMOS
‎Iubire!
‎Eu iubesc!
‎Mulțumesc foarte mult.
‎PELÉ A ÎNSCRIS UN RECORD ‎DE 1.283 DE GOLURI ÎN 1.367 DE MECIURI
‎RĂMÂNE SINGURUL JUCĂTOR ‎CARE A CÂȘTIGAT CUPA MONDIALĂ DE TREI ORI.
‎Subtitrarea: Ramona Coman